Air India aviakompaniyasi ayni paytda ta’lim olayotgan uchuvchilar va ekipaj a’zolariga yoga mashqlarini joriy qildi. Bu haqda Time nashri xabar bermoqda.“Biz yoga tartib-intizom hissini keltiradi, ishdagi stress holatlaridan osonroq o‘tib ketish imkoniyatini beradi deb o‘ylaymiz”, – dedi kompaniya xodimlaridan biri.Aytilishicha, ekipaj a’zolari har kuni ertalab 6:30da yoga mashqlariga borishadi.Hindiston bosh vaziri Narendra Modi 2014 yildan buyon yogani ommalashtirish borasida ish olib bormoqda. Ilgariroq davlat xizmatchilari uchun bepul yoga mashqlari joriy qilingan edi.